Հայաստանի շախմատի ակադեմիա

Հետազոտական աշխատանք

ՈՒսուցչի կողմից սովորողի ուսուցման և դաստիարակության պլանավորումը՝հանրակրթական պետական և առարկայական չափորոշիչներին համապատասխան

ՀՀ Լոռու մարզ ք.Ստեփանավան

Ս.Գրիգոր Լուսավորչի անվան թիվ 2 հիմնական դպրոց

Նավասարդյան Մուշեղ

2022 թ.

Բովանդակություն

1. Բովանդակություն էջ 1
2. Ներածություն էջ 2
3. Հանրակրթության պետական չափորոշիչ էջ 3-4
4. ՈՒսուցչի կողմից սովորողի ուսուցման և էջ 5-6 դասիարակության պլանավորումը
5. Եզրակացություն էջ 7
6. Օգտագործված գրականություն էջ 8

-1-

Ներածություն

Յուրաքանչյուր պետություն ձգտում է առաջընթացի ,երկրի վրա արևի տակ ապահով տեղ ունենալուն և երկարատև կյանքին:Այդ նպատակին հասնելու համար պետությունները մշակում են իրենց երկրի քաղաքացիների հասարակական հարաբերությունները կարգավորելու, տնտեսական ,մշակութային,իրավապահպան պաշտպանական ամուր և ապահով համակարգեր ստեղծելու համար տարբեր միջոցառումներ և ծրագրեր:Այդ ամբողջի իրականացման կիզակետում ,իհարկե մարդն է:Առաջատար երկրների փորձը հաշվի առնելով ,որոնք հասել են ժամանակակից կյանքի բարձունքներին,բոլոր երկրները մեծ ուշադրություն են դարձնում մարդու որպես այս ամբողջի լոկոմոտիվի ձևվորմանը ՝այսինքն կրթությանը:Հայաստանի Հանրապետությունը որպես երիտասարդ անկախ պետություն նույնպես կանգնած է այս խնդրի առջև՝ձգտել առաջատար երկրների փորձը հաշվի առնելով, ձևավորել սեփական կրթական համակարգը՝մեխանիզմ ,որը աստիճանաբար կապահովի մեր երկրի առաջընթացը կյանքի տարբեր ոլորտներում:

Այս խնդրի իրագործման նպատակին են ուղղված հանրակրթության պետական չափորոշիչ ,առարկայական չափորոշիչներ և ծրագրեր կոչվող պետական փաստաթղթերը:Վերը նշված կրթական փաստաթղթերի մշակումը կատարվում է ՀՀ կրթական լիազոր մարմինը իր կողմից ստեղծված հանձնաժողովների ,ինչպես նաև մասնագիտական խմբերի կողմից,իսկ հաստատումը՝ՀՀ կառավարության և կրթական պետական լիազորված մարմնի կողմից:

-2

Հանրակրթության պետական չափորոշիչ

Հանրակրթության պետական չափորոշիչը դա մի փաստաթուղթ է,որն իր մեջ պարունակում է պետական կրթական ծրագրերի , դրանց կազմման և իրականացման միջոցների ընդհանուր տեսլականը:Տարրական,հիմնական և միջնակարգ կրթական փուլերի պետական ծրագրերը ցույց են տալիս այն պահանջները,որ պետությունը դնում է դպրոցի առջև իր կրթական համակարգում քաղաքացու՝ նրա հատկանիշների և որակների ձևավորման համար:Շատ կարևոր հանգամանք է նաև այն ,որ պետությունը պարտադրում է բոլոր կրթական հաստատություններին անկախ կազմակերպա- իրավական ձևից և ենթակայությունից հետևել այս պահանջներին:Այս պահանջները ,որոնք մշակված են կրթական տարբեր փուլերի համար և նշում են, թե ինչ պետք է կարողանա ,իմանա,հասկանա սովորողը կրթական գործընթացն ավարտելու արդյունքում :Կրթական ակնկալիքները ընդգրկում են տարբեր բնագավառներ և կոչվում են վերջնարդյունքներ:Վերջնարդյունքները տալիս են սովորողի նկարագիրը և կոչվում են հանրակրթության ծրագրերի բովանդակության բաղադրիչներ, ընդգրկելով ՝ա.գիտելիք բ.հմտություն գ.դիրքորոշում դ.արժեքներ բաղադրիչները:Այն ներառում է սովորողի կողմից յուրացման համար նախատեսված գիտելիքները,մանկավարժական իմաստով և հոգեբանորեն չափորոշված հարմարեցված սոցիալական , ինչպես նաև մշակութային ,բարոյական գեղագիտական ,ազգային և համամարդկային արժեքները:

Հանրակրթության ծրագրերի բովանդակության բաղադրիչներ

հմտությունն

գիտելիք

արժեքներ

դիրքորոշում

Հանրակրթական պետական չափորոշչում ներկայացված են նաև ուսումնական բնագավառները,այսինքն կյանքի,գիտության ,մշակույթի այն բնագավառները,որտեղ սովորողը պետք է յուրացնի անցած սերունդների փորձը,գիտելիքները և մշակութային արժեքները և դրանք կարողանա ոչ միայն արդյունավետ կիրառել ժամանակակից կյանքի պայմաններում ,այլ նաև հնարավորինս փորձի իր փոքրիկ քարը ,իր նորամուծությունը ներդնի մարդկության առաջընթացի ճանապարհին:

-3-

Այդ բնագավառներն են հայոց լեզուև և գրականությունը,հայրենագիտությունը,օտարլեզուները,ԲՏՃՄ,արվեստ և արհեստ,հասարակական գիտությունները,ֆիզիկական կրթությունը և անվտանգ կենսագործունեությունը:

Հանրակրթական պետական չափորոշչի վերջնարդյունքները ակնկալում են տարբեր պահանջներ շրջանավարտներից՝սկսած գրական հայերենին և օտար լեզուներին տիրապետելուց,բնագիտական բազմաստիճան գիտելիքներից և վերջացրած բարոյական նկարագրի ձևավորումից՝ ՝բարությունից,ազնվությունից,հայրենասիրությունից:2021թ.ընդունված փոփոխությունները ընդգրկում էն կրթության ոլորտի կարևոր գործիքներից մեկը՝գնահատման համակարգը:Առաջին փոփոխությունը դա անբավարար սանդղակի բացառումն է:Նոր համակարգում օգտագործվելու է 1-10 միավորային սանդղակ և 1-ից 10 գնահատականները բոլորն էլ համարվում են դրական գնահատականներ:Կարևորվում է նաև ձևավորող գնահատումը,որպես գնահատման արդյունավետ միջոց:

Նորամուծություններից է նաև 1-ից մինչև 5-րդ դասարանի առաջին կիսամյակը միավորային գնահատման բացառումը:Այս դասարաններում իրականացվելու է ընթացիկ գնահատումը և ամփոփիչ գնահատումը առաջադիմության բնութագրի միջոցով,որը պետք է սահմանի կրթության լիազորված մարմինը:Այս գնահատման համակարգը գործել և գործում է եվրոպական մի շարք երկրներում :

1-ից 10 գնահատականները՝դրական են

1-ին դասարանից մինչև 5-րդ դասարանի առաջին կիսամյակ միավորային գնահատման բացառում

ՈՒսուցչի կողմից սովորողի ուսուցման և դաստիարակության պլանավորումը

Ուսուցիչների , որպես հանրակրթության պետական և առարկայական չափորոշիչների իրականացնողների վրա շատ մեծ պատասխանատվություն է դրված՝սովորողի պետական և առարկայական չափորոշիչներով նախատեսված կարողությունների,գիտելիքների,հմտությունների ձեռքբերման և ձևավորման գործում:Շատ կարևոր է որպեսզի ուսուցիչը հնարավորինս ծանոթ և տեղեկացված լինի հանրակրթության պետական չափորոշչի,համապատասխան առարկայական չափորոշիչների և ծրագրերի պահանջներին ,ինչպես նաև կրթական ոլորտին վերաբերող այլ փաստաթղթերին:ՈՒսուցչի առջև դրված առաջնահերթ պահանջներից է նաև իր կողմից դասավանդվող առարկային լավ տիրապետելը,գիտելիքների անընդհատ հարստացումը,հմտությունների և կարողությունների կատարելագործումը:Շատ կարևոր է նաև անձնական օրինակը՝ առարկայի հանդեպ աշակերտի հետաքրքրությունը գրավելու, հարգանք ձեռք բերելու համար:

ՈՒսուցման դասապրոցեսը առավել արդյունավետ կազմակերպելու համար նաև անհրաժեշտ է առարկայական պլանների կազմումը յուրաքանչյուր օրվա և դասի համար:Օրվա դասի պլանների կազմումը ,իմ կարծիքով չպետք է ձևական բնույթ կրի:Ուսուցիչը կարող է նաև օգտագործել անցած տարիներին տվյալ դասի վերաբերյալ կազմած իր դասի պլանները ,դրանք համապատասխանաբար հարմարեցնելով տվյալ օրվա,տվյալ դասարանային միջավայրի պահանջներին:Դասի պլանավորումը չի ենթադրում անփոփոխ,լճացած վիճակ տարիներ շարունակ :Ուսուցչի մոտ նոր մտքերի ,նոր գաղափարների առաջացումը պետք է անպայման արտացոլվի,ամրագրվի օրվա դասի պլանում :

ՈՒսուցիչը պետք օրվա դասի պլանավորումը իրականացնելիս մշակի և կիրառի տարատեսակ մեթոդներ,հնարքներ ,որոնց գլխավոր նպատակը պետք է լինի ուսուցման վերջնարդյունքի ապահովումը:Նրա ստեղծագործական մոտեցման էությունը կայանում է նրանում ,որ նա յուրաքանչյուր դասին ,յուրաքանչյուր աշակերտին մոտենա յուրովի և լրացնի շտկի այն ամենը ինչում ինքը թերացել է անցած տարիներին:

Հարկավոր է նաև հաշվի առնել ԿԱՊԿՈՒ աշակերտների ուսուցման և դաստիարակության մոտեցման բարդությունները:Այստեղ արդեն ուսուցիչը պետք է հարստացնի իր գիտելիքները այս երեխաների առանձնահատկությունները ուսումնասիրելով ինչպես պրակտիկ գործունեության ընթացքում ,այնպես էլ մասնագիտական գրականության ուսումնասիրմամբ:Անհրաժեշտ է նաև ներգրավել

-5-

դպրոցների հոգեբաններին,սոցիոլոգներին,ուսուցչի օգնականներին դասապրոցեսը այս միջավայրում արդյունավետ կազմակերպելու համար:

Հարստացում գիտելիքներով, հմտություններով, կարողություններով

Ստեղծագործական մոտեցում

Պետական կրթական փաստաթղերի ուսումնասիրություն

Համագործակցություն

Օրվա դասի պլանավորում

-6-

Եզրակացություն

Աշխարհում տեղի ունեցող գլոբալ փոփոխությունները,ժամանակակից աշխարհակարգի անկայուն վիճակը մեզ պարտադրում է նոր մոտեցումներ գտնել նաև կրթադաստիարակչական գործընթացում :Փոփոխվող ,պատերազմների մեջ ընկղմված աշխարհակարգում շատ դժվար է իրականացնել աշակերտների արժեհամակարգի ձևավորման շարունակականությունը:Այն արժեքների ,որոնք մարդու պատկերացումների մասն են եղել հազարամյակների ընթացքում՝ազնվության,մարդասիրության,նվիրվածության,հայրենասիրության,փոխօգնության:

Տեխնիկայի և գիտության զարգացումը ,իհարկե ,տվել է իր դրական պտուղները ,բայց նաև առաջ է քաշել իր բարդությունները:Ժամանակակից երեխաների համար և ոչ միայն շատ է անհրաժեշտ մեդիագրագիտությունը՝ինֆորմացիոն հեղեղում կողմնորոշվելու և օգտակար տեղեկույթը անպետքից զանազանելու համար:Այս և շատ այլ իրավիճակների առկայությունը նորանոր խնդիրներ է առաջ բերում ժամանակակից ուսուցչի առջև՝սովորողի ուսումնական գործունեությունը ճիշտ կազմակերպելու,ժամանակակից աշխարհում մարդուն ձևավորելու՝ մարդասիրական հավիտենական արժեքներին համապատասխան:

-7-

Օգտագործված գրականություն

1<https://www.arlis.am/documentview.aspx?docid=149788>

Հանրակրթության պետական **չափորոշիչ**

2.<https://kznakgnahatum.blogspot.com/p/blog-page.html>

Ձևավորող գնահատում

-8-

.